Artjom Zagidulin

Artjom Rinatovitš Zagidulin (; s. 8. elokuuta 1995 Magnitogorsk, Venäjä) on venäläinen jääkiekkomaalivahti, joka pelaa KHL-seura Metallurg Magnitogorskissa.

 Ura 
 Seuraura 
Zagidulin on Metallurg Magnitogorskin kasvatti. Hän debytoi Stalnyje Lisy Magnitogorskin joukkueessa Venäjän nuorten sarja MHL:ssä kaudella 2012–2013. Kaudella 2014–2015 Zagidulin pelasi liigan tähdistöottelussa. Hän debytoi samalla kaudella myös miesten peleissä pelattuaan kolme ottelua VHL-joukkue Južnyi Ural Orskissa. Zagidulin pelasi siellä suurimman osan kaudesta 2015–2016, jolloin hän pelasi Orskissa 14 runkosarjaottelua. Zagidulin pelasi osan kaudestaan vielä myös Stalnyje Lisyssa. Hän debytoi myös Metallurg Magnitogorskin KHL-joukkueessa, jossa Zagidulin pelasi ensimmäisen ja kauden ainoaksi jääneen ottelunsa jouluaattona 24. joulukuuta 2015 SKA Pietaria vastaan. Hänet vaihdettiin Vasili Košetškinin tilalle Metallurgin maalinsuulle ajassa 26.36, kun SKA siirtyi ottelussa 1–4-johtoon. Zagidulin torjui 33.05 minuutin aikana 13 kertaa ja hän päästi taakseen yhden maalin. Metallurg hävisi ottelun lopulta lukemin 4–5.

Alkukaudella 2016–2017 Zagidulin pelasi Metallurg Magnitogorskissa vain 20 sekuntia yhdessä ottelussa, kunnes syyskuun 2016 lopulla seura kauppasi hänet KHL:n kiinalaiseen laajennusseura Kunlun Red Stariin rahallista korvausta vastaan. Zagidulin pelasi KHL-uransa ensimmäisen nollapelin kauden viidennessä ottelussaan 27. lokakuuta 2016 Amur Habarovskia vastaan. Hän torjui Kunlunin 1–0-voittoon päättyneessä ottelussa 16 kertaa. Zagidulin pelasi siellä kuusi ottelua torjuen kolme voittoa. Hänet valittiin KHL:n lokakuun kuukauden tulokkaaksi. Marraskuussa Kunlun kuitenkin kauppasi Zagidulinin takaisin Metallurg Magnitogorskiin rahallista korvausta vastaan. Hän pelasi siellä loppukaudella kolmessa KHL-ottelussa, mutta suurimman osan kaudestaan hän pelasi kuitenkin Južnyi Ural Orskin VHL-joukkueen vahvuudessa. Zagidulin valittiin tammikuussa 2017 liigan viikon maalivahdiksi. Huhtikuussa hän teki Metallurgin kanssa kaksivuotisen jatkosopimuksen.

Kauden 2017–2018 Zagidulin pelasi kokonaan VHL-joukkue Zauralje Kurganin vahvuudessa. Hän pelasi siellä 40 runkosarjaottelua torjuen 23 voittoa ja viisi nollapeliä sekä kahdeksan playoff-ottelua torjuen neljä voittoa ja yhden nollapelin. Zagidulin ei pelannut kauden aikana otteluakaan Metallurg Magnitogorskin KHL-joukkueessa, mutta hän kuitenkin puki muutamiin otteluihin. Kaudella 2018–2019 Zagidulin nousi joukkueen pelaavaan maalivahtikaksikkoon, jonka hän muodosti yhdessä Vasili Košetškinin kanssa. Zagidulin pelasi runkosarjassa 25 ottelua torjuen 12 voittoa ja neljä nollapeliä. Hänen vastuunsa lisääntyi loppukaudella ja pudotuspeleissä Zagidulin jakoi tasaisesti torjuntavastuun Košetškinin kanssa pelaten neljä ottelua. Hän edusti Metallurgia kauden aikana myös Spengler Cupissa, jossa Zagidullin pelasi kolme ottelua.

Huhtikuussa 2019 NHL-varaamaton Zagidulin teki vuoden mittaisen tulokassopimuksen Calgary Flamesin kanssa. Hän pelasi kauden 2019–2020 kokonaan AHL-joukkue Stockton Heatin vahvuudessa pelaten 30 runkosarjaottelua torjuen 16 voittoa ja kaksi nollapeliä, kunnes koronaviruspandemia keskeytti kauden maaliskuussa 2020. Heinäkuussa Flames nimesi Zagidulinin NHL-joukkueensa vahvuuteen pudotuspeleihin, mutta hän ei kuitenkaan saanut peliaikaa. Aiemmin kesäkuussa Zagidulin teki seuran kanssa vuoden mittaisen ja kaksisuuntaisen jatkosopimuksen. Hänen kausipalkkansa NHL:n puolella on 700 000 dollaria ja AHL:n puolella 125 000 dollaria.

Lokakuussa Flames lainasi Zagidulinin Metallurg Magnitogorskin KHL-joukkueeseen, jossa hän pelasi viisi ottelua, kunnes tammikuussa 2021 Zagidulin kutsuttiin takaisin Flamesin organisaatioon. Hänet lähetettiin harjoitusleirin päätteeksi ensin NHL-joukkueen varamiesten "taksiryhmään" ja seuraavana päivänä farmijoukkue Stockton Heatiin. Helmikuussa Flames kutsui Zagidulinin NHL-joukkueensa vahvuuteen. Hän pelasi ensimmäisen ja kauden ainoaksi jääneen NHL-ottelunsa 25. helmikuuta 2021 vieraissa Ottawa Senatorsia vastaan. Zagidulin vaihdettiin David Rittichin tilalle Flamesin maalinsuulle toisen erän puolessä välissä, kun Senators oli siirtynyt ottelussa 4–1-johtoon. Hän torjui 28.13 minuutin aikana yhdeksän kertaa ja päästi taakseen kaksi maalia. Flames hävisi ottelun lopulta lukemin 6–1. Maaliskuussa seura lähetti Zagidulinin takaisin farmiin.

Zagidulin aloitti kauden 2021–2022 kotimaassaan Metallurg Magnitogorskin KHL-joukkueessa, jossa hän pelasi kolme ottelua, kunnes marraskuussa 2021 hän siirtyi loppukauden kattavalla sopimuksella SM-liigajoukkue Rauman Lukkoon. Seura hankki Zagidulinin ensisijaisesti paikkaamaan Samuel Jukurin loukkaantumista ja tasoittamaan Lassi Lehtisen kuormaa. Hän pelasi lopulta suurimman osan joukkueen loppukauden otteluista. Zagidulinilla oli Lukko-sopimuksessa optio ulkomaille siirtymisestä, mutta hän kuitenkin jätti sen käyttämättä ja toukokuussa 2022 Zagidulinin uutisoitiin jatkavan seurassa. Kaudella 2022–2023 hän oli koko SM-liigan eniten pelannut maalivahti runkosarjassa, kun Zagidulin pelasi 53 ottelussa yhteensä 3161.36 minuutin ajan. Hän torjui varsinaisella peliajalla myös 24 voittoa, mikä oli Tapparan Christian Heljangon ohella eniten liigassa, tosin Zagidulin pelasi Heljankoa 13 ottelua enemmän.

Kaudeksi 2023–2024 Zagidulin palasi kotimaahansa ja Metallurg Magnitogorskin KHL-joukkueeseen vuoden mittaisella sopimuksella.

 Maajoukkueura 
Zagidulin on pelannut Venäjän B-maajoukkueessa yhden ottelun.

 Tilastot 

     Runkosarja   Pudotuspelit   Kausi Joukkue Liiga O V H T MIN PM NP PMK TP% O V H MIN PM NP PMK TP% 2012–2013 Stalnyje Lisy Magnitogorsk MHL 4 0 3 1 179 14 0 4.69 85,9 – – – – – – – – 2013–2014 Stalnyje Lisy Magnitogorsk MHL 35 14 18 1 1969 94 1 2.86 90,5 3 1 1 160 8 0 3.00 88,6 2014–2015 Južnyi Ural Orsk VHL 3 2 1 0 179 2 1 0.67 97,5 – – – – – – – –  Stalnyje Lisy Magnitogorsk MHL 38 14 16 7 2047 89 3 2.61 91,9 7 2 4 328 21 0 3.85 89,2 2015–2016 Metallurg Magnitogorsk KHL 1 0 1 0 33 1 0 1.81 92,9 – – – – – – – –  Južnyi Ural Orsk VHL 14 2 6 5 737 32 0 2.61 90,7 – – – – – – – –  Stalnyje Lisy Magnitogorsk VHL 4 1 1 1 235 5 1 1.28 95,1 5 1 4 239 10 0 2.52 91,9 2016–2017 Metallurg Magnitogorsk KHL 4 0 1 0 77 1 0 0.78 96,2 – – – – – – – –  Kunlun Red Star KHL 6 3 3 0 327 8 1 1.57 94,7 – – – – – – – –  Južnyi Ural Orsk VHL 9 5 3 1 518 14 3 1.62 93,4 – – – – – – – – 2017–2018 Zauralje Kurgan VHL 40 23 12 3 2401 74 5 1.85 93,8 8 4 4 456 20 1 2.63 92,6 2018–2019 Metallurg Magnitogorsk KHL 25 12 7 3 1103 36 4 1.96 92,4 4 1 1 212 6 0 1.70 92,8 2019–2020 Stockton Heat AHL 30 16 7 5 1603 82 2 3.07 89,8 – – – – – – – – 2020–2021 Metallurg Magnitogorsk KHL 5 1 3 0 226 16 0 4.24 86,9 – – – – – – – –  Calgary Flames NHL 1 0 0 0 28 2 0 4.25 81,8 – – – – – – – –  Stockton Heat AHL 6 3 3 0 357 17 0 2.86 91,1 – – – – – – – – 2021–2022 Metallurg Magnitogorsk KHL 3 0 1 1 111 7 0 3.79 83,7 – – – – – – – –  Lukko SM-liiga 24 11 5 8 1435 56 2 2.34 90,0 5 1 4 261 11 0 2.53 90,5 2022–2023 Lukko  SM-liiga 53  24 16 13 3162 97  7  1.84  91,9 6  2 3 336  12  0  2.14  91,6

 Lähteet 

 Viitteet 

Luokka:Venäläiset jääkiekkomaalivahdit
Luokka:Vuonna 1995 syntyneet
Luokka:Elävät henkilöt